open-index/open-wikipedia-markdown huggingface dataset:
Brendan Peyper

**Brendan Peyper** (gebore 7 Augustus 1996) is 'n Suid-Afrikaanse sanger en akteur. Sy debuutalbum, ''Stop, wag, bly nog 'n bietjie* word in 2015 vrygestel. Sy tweede album, *Hy loop oop*, verskyn in 2017. In 2018 word sy derde album, *Dis nie sonde nie*, vrygestel.

## Vroeë lewe en opvoeding 
Peyper is op 7 Augustus 1996 in Bloemfontein, Suid-Afrika gebore. Sy ouers is Vincent Peyper en Celesté Barnard.

Peyper matrikuleer in 2014 aan die Hoërskool Jim Fouché in Bloemfontein en studeer daarna klankingenieurswese aan die Universiteit van die Vrystaat, maar staak sy studies om sy sangloopbaan te bevorder.

## *Stop, wag, bly nog ’n bietjie* (2015) 
Peyper se debuutalbum, *Stop, wag, bly nog 'n bietjie'', is op 9 Oktober 2015 vrygestel. Die treffers vanaf hierdie album sluit in: "Stop, wag, bly nog 'n bietjie", "Die perfekte een vir my" en "Tafelberg vir twee". Die musiekvideo vir "Stop, wag, bly nog 'n bietjie" ontvang 2 miljoen kyke op YouTube.

## *Dis nie sonde nie* (2018) 
Brendan Peyper se derde ateljeelbum, *Dis nie sonde nie*, verskyn in Oktober 2018. Die eerste enkelsnit vanaf hierdie album, "Jy laat dit maklik lyk", word onmiddellik die mees afgelaaide Afrikaanse liedjie op iTunes en betree *Maroela Media* se *Top-20* op 15 Oktober 2018 in die 20ste posisie.

## Diskografie 
### Ateljeealbums 
* 2015: ''Stop, wag, bly nog 'n bietjie*
* 2017: *Hy loop oop*
* 2018: *Dis nie sonde nie*
* 2020: *Twintig20*
* 2022: *Insomnia*

### Lewendige opnames 
* 2017: *Sinkplaat sessies*

### Versamelalbums 
* 2017: *Kersfees bekoor'' (met Elizma Theron, Refentse, Sean Butler, Elandré, Ons Lieflinge, Nicholis Louw, Ray Dylan, en Liezel Pieters)

### Enkelspelers 
* 2015: "Tafelberg vir twee"
* 2015: "Die perfekte een vir my"
* 2015: "Stop, wag, bly nog 'n bietjie"
* 2018: "Klim jou Everest"
* 2018: "Jy Laat Dit Maklik Lyk"
* 2018: "Maak Die Perde Los"
* 2018: "Like a River Flows"
* 2020: "Sterk Soos 'n Leeu"
* 2020: "Lekker Op My Trekker"
* 2021: "Dik en dun"
* 2021: "Op jou spoor"
* 2021: "Warm nog op"
* 2021: "Warm nog op"
* 2021: "Die Wolf"
* 2021: "Nooit 'n Glas"
* 2022: "Stop die wêreld ek wil afklim"
* 2022: "Meisies Soos Jy"
* 2022: "Meisies & Ouens Soos Jy (feat. Minke Brits)"
* 2023: "Nee of Ja"
* 2023: "Moegdans"
* 2024: "Soen Soos Wat Jy Dans"
* 2024: "Madelein"
* 2024: "Plaaspop (Mullet Mix)"
* 2024: "Jou Tipe Boer"
* 2025: "Kyk"
* 2025: “Brand”

## Filmografie 
* 2016: *Sonskyn beperk*

## Toekennings en nominasies 
## Verwysings 
## Bronne 
* 
* 

## Sien ook 
* Lys van Suid-Afrikaanse musikante

## Eksterne skakels 
* 
* 
* 
* 
* 
* Brendan Peyper op Apple Music
Rosige sandspiering

Die **rosige sandspiering** (*Parapercis schauinslandii*) is 'n vis wat in die Indiese- en Stille Oseaan-area voorkom en ook aan die ooskus van Afrika suidwaarts tot by die suide van KwaZulu-Natal. In Engels staan die vis as die *Rosy sandperch* bekend.

## Identifikasie 
Die vis word tot 14&nbsp;cm lank. Hierdie spesie se kleurpatroon varieer. Dit is gewoonlik witterig met twee rye breë, rooi tot bruin strepe oor die lyf, bo en onder die sylyn. Partykeer is die twee rye strepe aan mekaar verbind deur 'n rooierige lyn. Daar is ook twee donkerrooi kolletjies op die basis van die stertvin, regbo mekaar. Die rugvin is swart met 'n rooi rand. Die volwasse mannetjie se stertvinne is holrond.

Die vis leef in baaie, hawens en aflandige riwwe in water wat 3 tot 50&nbsp;m diep is. Hulle verkies oop, sand- en rotsrommelbodems. Hulle is gewoonlik alleenlopers. Dit is die enigste sandspierinkie wat bo die riwwe swem saam met see-goudvissies om soöplankton te vreet. Hulle vreet ook klein ongewerweldes. Hierdie spesie is seldsaam.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* https://www.fishbase.de/summary/Parapercis-schauinslandii.html

## Verwysings
Antjie Somers

duimnael|Die verhaal van 'n man met 'n sak kom in verskeie kulture voor. In die geval stop Sint Nikolaas 'n stout seun in 'n sak.

**Antjie Somers** is 'n Suid-Afrikaanse legende van 'n man wat bedags teen die hange van Tafelberg woon, maar hom snags as 'n vrou vermom en in die woonbuurte ronddwaal. Volgens die legende vang hy kinders wat stout is of laat uitbly en dra hulle dan in 'n sak op sy rug weg. Sy naam kom in rympies voor wat aan kinders voorgehou word, soos "*Antjie Somers kom jou haal*".

Sover bekend het die eerste verwysing na Antjie Somers op 10 Augustus 1866 in The Friend in Bloemfontein verskyn. Die artikel vermeld dat Antjie Somers tydens die bewind van lord Charles Somerset 'n berugte Kaapse struikrower was wat vroueklere aangetrek en snags mense op pad huis toe voorgelê het. Die oorspronklike verhaal het mettertyd vervaag en nuwe stories is vertel om kinders skrik te maak.

'n Ander weergawe is dat Andries (Antjie) 'n baie hardwerkende visserman was. Iemand dryf die spot met hom en hulle raak in 'n skermutselling betrokke. Die persoon val met sy kop op 'n klip en is op slag dood. Andries vermom hom toe in sy suster se rok en kappie. Hy verdwyn en die legende ontstaan van Antjie Somers met haar breë skouers, wat eintlik 'n man is, wat van alles denkbaar beskuldig word.

## Sien ook 
* Spookplekke in Suid-Afrika

## Verwysings 
## Eksterne skakels 
*
Saagtand-barrakuda

Die **Saagtand-barrakuda** (*Sphyraena putnamae*) is 'n vis wat wydverspreid in die Indiese- en Stille Oseaan gebied, die Rooisee en aan die ooskus van Afrika tot by die noorde van KwaZulu-Natal voorkom. In Engels staan die vis bekend as die *Sawtooth barracuda*.

## Identifikasie 
Die vis het 'n lang, slanke lyf wat amper silindries is, en word tot 90&nbsp;cm lank. Die snoet is lank en gepunt. Dit is blou-silwer van kleur op die rugkant en die sye en wit aan die onderkant. Daar is 15 donker chevron-tipe strepe oor die lyf; dit strek weerskante van die sylyn. Die stertvin is donker met 'n swart rant.

Hulle leef in koraal- en kusrotsriwwe in water wat 1 tot 35 m diep is. Gedurende die winter vorm hulle digte skole gedurende die dag. Hulle vreet gewoonlik gedurende die nag; hoofsaaklik rifvisse en tjokka.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.org/summary/Sphyraena-putnamae.html

## Verwysings
Harper Lee

**Nelle Harper Lee** (28 April 1926 – 19 Februarie 2016) was 'n Amerikaanse skryfster wat bekend was vir haar boek *To Kill a Mockingbird*. Sy het met die boek die Pulitzerprys vir fiksie in 1961 gewen.

## Eksterne skakels 
*
Toyota-stadion

Die naam **Toyota-stadion** kan wees:

* Vrystaatstadion (Toyota-stadion weens borgskapredes) in Bloemfontein, Suid-Afrika.
* Toyota-stadion in Toyota-stad, Japan, een van die stadions geoormerk vir die Rugbywêreldbeker 2019.
Kathy Bates

**Kathleen Doyle** "**Kathy**" **Bates** (gebore op 28 Junie 1948) is ’n Amerikaanse aktrise en regisseur wat al verskeie pryse vir haar werk in rolprente en op televisie gewen het. 

## Loopbaan 
duimnael|160px|links|Bates in Julie 2006.

Ná klein rolle in die 1970's en 1980's in rolprente en op TV het Bates bekendheid verwerf met haar spel in *Misery* (1990), waarvoor sy ’n Oscar vir beste aktrise gewen het; sy is ook vir ’n Golden Globe benoem. 

Daarna het rolle in *Fried Green Tomatoes* (1991) en *Dolores Claiborne* (1995) gevolg voordat sy Molly Brown in *Titanic* (1997) gespeel het.

Sy is vir ’n Tony benoem vir haar spel in 1983 in die Broadway-verhoogstuk '*night, Mother*. Sy het ’n Screen Actors Guild Award vir beste vroulike byspeler gewen vir haar spel in *Primary Colors* (1998), waarvoor sy ook vir ’n Oscar benoem is. Sy is in 2002 weer vir ’n Oscar vir beste vroulike byspeler benoem vir *About Schmidt* (2002).

Bates het 13 Emmy-benoemings vir haar werk op TV gekry – twee daarvan was vir die reeks ''Harry's Law*. Sy het in 2012 een gewen vir haar spel in *Two and a Half Men* en in 2014 vir haar geloofde vertolking van Delphine LaLaurie in die grureeks *American Horror Story''.

Van die 1990's af was Bates ook die regisseur van verskeie produksies, onder meer episodes van die TV-reekse *Homicide: Life on the Street*, *NYPD Blue*, *Oz*, *Six Feet Under* en *Everwood*. Sy was ook regisseur van die TV-flieks *Dash and Lilly* en *Ambulance Girl*, waarin sy ook speel, en die rolprente *Have Mercy* (2006) met Melanie Griffith en *Revolutionary Road* met Leonardo DiCaprio en Kate Winslet.

## Verwysings 
## Eksterne skakels 
* 
* 
* 
* Amptelike webtuiste: mskathybates.com
* 
*15px Hierdie artikel is vertaal uit die Engelse Wikipedia
Cybatar

**Cybatar** is 'n tegnologiemaatskappy wat sy hoofkwartier in Pretoria, Suid-Afrika het. Die maatskappy is in Oktober 2014 deur Phiwa Nkambule as 'n sosiale netwerk gestig. Dit het sedertdien begin om ander entrepreneurs te befonds en nuwe besighede te ontwikkel.

In 2015 het die maatskappy Afrika se eerste brandstof-afleweringnetwerk aangekondig. In 2016 het hulle met 'n veldtog om gehoorbefondsing (*crowdfunding*) in te samel van stapel gestuur om studente met studieskuld te help.

## Verwysings
Stompneus-pompano

Die **Stompneus-pompano** (*Trachinotus blochii*) is 'n vis wat voorkom in die Indiese- en Stille Oseaangebied, die Rooisee en aan die ooskus van Afrika tot by sentraal KwaZulu-Natal. In Engels staan die vis bekend as die *Snubnose pompano*.

## Identifikasie 
Die vis word tot 65&nbsp;cm lank en word gekenmerk deur 'n stomp, geronde snoet en ovaalvormige lyf. Die vis is silwerkleurig wat neig na silwer-blou. Al die vinne is donkergeel met bruin rante. Die stertvin is wydgevurk en lank. Die voorste gedeeltes van die dorsale en anale vinne is verleng.

Die onvolwasse vissies leef in vlak water wat beskut is bv. strandmere terwyl volwasse visse in vlak kusriwwe leef in water wat tot 50 meter diep is. Hulle vreet hoofsaaklik bodembewoners soos slakke en ander gedopte ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* *Trachinotus blochii* by FishBase.
Anjelica Huston

**Anjelica Huston** (IFA: ˈhjuːstən; gebore op 8 Julie 1951) is ’n Amerikaanse aktrise, regisseur en voormalige model. Sy was die derde geslag van haar familie wat ’n Oscar inpalm; haar pa, die regisseur John Huston, en oupa die akteur Walter Huston het dit ook gewen. Sy het ook Oscar-benoemings gekry vir haar spel in *Enemies, a Love Story* (1989) en *The Grifters* (1990).

## Loopbaan 
[duimnael|200px|links|Saam met haar broer, Danny Huston, tydens die [62ste Oscar-toekenningsaand|Oscar-toekenningsaand 1990.]]
Huston het ’n groot deel van haar kinderlewe in Ierland en Engeland deurgebring en het klein rolle in haar pa se flieks vertolk. Ná haar ma se dood in 1969 het sy na Amerika verhuis en etlike jare lank modelwerk gedoen. 

In die vroeë 1980's het sy besluit om haar op rolprentwerk toe te spits en toneelspel studeer. Haar eerste noemenswaardige rol was in *The Postman Always Rings Twice* (1981). In 1985 het haar pa haar die rol van Maerose, die dogter van ’n Mafiabaas, gegee in ''Prizzi's Honor*, ook met Jack Nicholson. Huston het die Oscar vir beste vroulike byspeler gewen en die eerste persoon geword wat ’n Oscar wen nadat ’n ouer én grootouer dit ook reggekry het.

Huston is vir Baftas benoem vir haar spel in Woody Allen se prente *Crimes and Misdemeanors* (1989) en *Manhattan Murder Mystery* (1993). Sy was ook Morticia Addams in die gewilde *The Addams Family* (1991) en *Addams Family Values* (1993), waarvoor sy twee Golden Globe-benoemings gekry het, en die Grand High Witch in die kinderprent *The Witches* (1990). Sy het dikwels saam met die regisseur Wes Anderson gewerk, onder meer in *The Royal Tenenbaums* (2001) en *The Life Aquatic with Steve Zissou* (2004). 

Sy is ook die skrywer van twee memoires, *A Story Lately Told* en *Watch Me''.

## Verwysings 
## Eksterne skakels 
* 
* 
*15px Hierdie artikel is vertaal uit die Engelse Wikipedia
Langvin-geelstert

Die **Langvin-geelstert** (*Seriola rivoliana*) is 'n vis wat voorkom in die Indiese- en Stille Oseaan gebied, die Rooisee, Oman en aan die ooskus van Afrika suidwaarts tot by Knysna. In Engels staan die vis bekend as die *Longfin yellowtail* of die *Longfin amberjack*.

## Identifikasie 
links|duimnael|Gevang in Palau
Die vis word tot 70&nbsp;cm lank. Die vis het 'n redelike lang en slank lyf. Bykans die hele lyf is silwer-olyf met die onderste sye wat effens ligter is. Daar is kenmerkende geel-bruin breë streep wat oor die kop strek en ook oor die lengte van die lyf, maar hier is dit ligter. Die pektorale vinne is kort. Al die vinne is donker behalwe die anale vin wat 'n wit rant het.

Die vis leef in aflandige riwwe asook in oopsee in water wat 15 tot 70m diep is. Hulle bly in klein tot groot skole en word aangetrek deur skubaduikers se borrels.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* *Seriola rivoliana* by FishBase.
Amhare

: *Hierdie artikel handel oor die etniese groep. Vir die taal, sien Amharies.*

Die **Amhare** (Amharies: አማራ, *Āmara*; Ge'ez: አምሐራ, *ʾÄməḥära*) is 'n etniese groep inheems aan die noordelike en sentrale hooglande van Ethiopië, veral in die Amharastreek. Volgens die nasionale sensus van 2007 woon byna 20&nbsp;miljoen Amhare in Ethiopië, sowat 27% van dié land se bevolking. Hulle praat Amharies, 'n Semitiese taal binne die Afro-Asiatiese taalfamilie, as moedertaal.

duimnael|links|Ligging van Amhara in Ethiopië, een van nege etniese streke
Die Amhare vorm die grootste etniese groep in Ethiopië naas die Oromo en het hulle naam gegee aan die Amharastreek, een van nege etniese streke in Ethiopië. Amharies is die amptelike taal van Ethiopië, hoewel dit nie dié land se grootste taal is nie.

Die Amhare vorm sedert eeue gelede Ethiopië se invloedrykste etniese groep; hulle was die dryfkrag agter die Keiserryk Ethiopië, wat tussen 1137 en 1974 bestaan het.

Daarbenewens woon sowat 195&nbsp;260 Amhaarse immigrante in die Verenigde State, 115&nbsp;500  in Israel, 18&nbsp;020 in Kanada, 8&nbsp;620 in die Verenigde Koninkryk, 5&nbsp;600 in Duitsland en 4&nbsp;515 in Australië.

## Verwysings 
## Eksterne skakels 
*
Geoffrey Rush

**Geoffrey Roy Rush**, AC (Toowoomba, 6 Julie 1951) is 'n Australiese akteur.

## Filmografie 
* 1997: *Shine*
* 1998: *Elizabeth*
* 1998: *Les Misérables*
* 1999: *Shakespeare in Love*
* 1999: *House on Haunted Hill*
* 2000: *Quills*
* 2001: *The Tailor of Panama*
* 2001: *Lantana*
* 2002: *Frida*
* 2002: *The Banger Sisters*
* 2003: *Swimming Upstream*
* 2003: *Intolerable Cruelty*
* 2003: *Harvie Krumpet*
* 2003: *Pirates of the Caribbean: The Curse of the Black Pearl*
* 2003: *Ned Kelly*
* 2003: *Finding Nemo*
* 2004: *The Life and Death of Peter Sellers*
* 2005: *Munich*
* 2006: *Candy*
* 2006: *Elizabeth: The Golden Age*
* 2006: ''Pirates of the Caribbean: Dead Man's Chest*
* 2007: *Pirates of the Caribbean: At World's End*
* 2010: *The King's Speech*
* 2010: *The Warrior's Way*
* 2011: *Pirates of the Caribbean: On Stranger Tides*
* 2013: *The Book Thief''

## Eksterne skakels 
*
Spike Lee

**Shelton Jackson "Spike" Lee** (gebore op 20 Maart 1957) is ’n Amerikaanse rolprentregisseur, vervaardiger, draaiboekskrywer, akteur en professor. Sy produksiemaatskappy, *40 Acres and a Mule Filmworks,* het meer as 35 rolprente vervaardig sedert 1983. Hy het sy regisseursdebuut gemaak met ''She's Gotta Have It* (1986). Lee het self al in tien van sy rolprente opgetree.

## Loopbaan 
Prente sedert 1986 sluit in *Do the Right Thing* (1989), *Malcolm X* (1992), *The Original Kings of Comedy* (2000), *25th Hour* (2002), *Inside Man* (2006) en *Chi-Raq* (2015). Hy het in 10 van sy eie flieks gespeel.

Sy flieks ondersoek rasseverhoudings, kleuronderskeid in die swart gemeenskap, die rol van die media in die moderne lewe, stedelike misdaad en armoede, en ander politieke kwessies. Hy is twee keer vir ’n Oscar benoem en het ’n studente- en ere-Oscar gewen, asook talle ander pryse soos ’n Emmy, Gish-prys en ere-César.

## Filmografie 
* 1986: *She's Gotta Have It*
* 1988: *School Daze*
* 1989: *Do the Right Thing*
* 1990: *Mo' Better Blues*
* 1991: *Jungle Fever*
* 1992: *Malcolm X*
* 1994: *Crooklyn*
* 1995: *Clockers*
* 1996: *Girl 6*
* 1996: *Get on the Bus*
* 1997: *4 Little Girls*
* 1998: *He Got Game*
* 1999: *Summer of Sam*
* 2000: *The Original Kings of Comedy*
* 2000: *Bamboozled*
* 2002: *Jim Brown: All-American*
* 2002: *25th Hour*
* 2004: *She Hate Me*
* 2004: *Sucker Free City*
* 2006: *Inside Man*
* 2006: *When the Levees Broke*
* 2008: *Miracle at St. Anna*
* 2010: *If God Is Willing and da Creek Don't Rise*
* 2012: *Red Hook Summer*
* 2013: *Oldboy*
* 2014: *Da Sweet Blood of Jesus*
* 2015: *Chi-Raq*
* 2016: *Michael Jackson's Journey from Motown to Off the Wall*
* 2017: *She's Gotta Have It*
* 2018: *BlacKkKlansman''

## Verwysings 
## Eksterne skakels 
*Lee's Lens Exposes Inequalities, but he's no Revolutionary  deur Brendan Kelly, *Canwest*, 11 April 2009
* 
* 
*15px Hierdie artikel is vertaal uit die Engelse Wikipedia
Oliver Stone

**William Oliver Stone** (gebore op 15 September 1946) is ’n Amerikaanse rolprentregisseur, draaiboekskrywer en vervaardiger. 

## Loopbaan 
Hy het in die middel 1980's en vroeë 1990's bekendheid verwerf vir die skryf en regissering van ’n reeks rolprente oor die Viëtnamoorlog, waarin hyself ’n soldaat was.  Baie van Stone se prente handel oor omstrede Amerikaanse politieke kwessies van die laat 20ste eeu en is as sulks as gevaarlik beskou toe hulle uitgereik is. Sy prente kombineer dikwels verskillende kamera- en filmformate in ’n enkele skoot, soos in *JFK*, *Natural Born Killers* en *Nixon*.

Hy het drie Oscars gewen vir sy werk aan die prente *Midnight Express*, *Platoon* en *Born on the Fourth of July*. Hy is op die Austin-rolprentfees van 2007 vereer met die prys vir lewenslange bydrae tot die rolprentbedryf.

## Filmografie
### Rolprente
### Televisie
### Dokumentêre rolprente
### Ander krediete
## Verwysings 
## Eksterne skakels 
* 
* Amptelike webtuiste: The Oliver Stone Experience 
* ’n Biografie van Oliver Stone
* 
*15px Hierdie artikel is vertaal uit die Engelse Wikipedia
Kevin Kline

**Kevin Delaney Kline** (gebore op 24 Oktober 1947) is ’n Amerikaanse akteur van die verhoog en rolprente, komediant en sanger. Hy het ’n Oscar en twee Tonys gewen, en is in 2003 in die Amerikaanse Teater-eresaal opgeneem.

## Loopbaan 
duimnael|links|160px|Kline in 1989 by die Oscar-toekenningsaand.

Kline het sy loopbaan op die verhoog in 1972 begin by The Acting Company. Hy het twee Tonys gewen vir sy werk in Broadway-musiekspele: vir die 1978-produksie van *On the Twentieth Century* en die 1981-weergawe van *The Pirates of Penzance*.

Hy het die volgende jaar sy rolprentdebuut teenoor Meryl Streep in ''Sophie's Choice* gemaak. Vir sy rol in die 1988-komedie *A Fish Called Wanda* het hy die Oscar vir beste manlike byspeler gewen. In 2003 was hy Falstaff in die Broadway-produksie *Henry IV*, en daarvoor het hy die Drama Desk-prys gewen. 

Hy is ook benoem vir ’n Emmy, twee Baftas en vyf Golden Globes, en het in 2004 ’n ster op die Hollywood Walk of Fame gekry.

Sy ander prente sluit in *The Big Chill* (1983), *Silverado* (1985), *Cry Freedom* (1987), *Dave* (1993), *The Hunchback of Notre Dame* (1996), *The Ice Storm* (1997), *In & Out* (1997), *De-Lovely* (2004) en *My Old Lady'' (2014).

## Verwysings 
## Eksterne skakels 
* 
* 
*15px Hierdie artikel is vertaal uit die Engelse Wikipedia
51 v.C.

## Gebeure 
### Gallië 
* Die hele Gallië is nou deur die Romeine onderwerp, maar in die noorde bedreig die Bellovaci Rome se bondgenote, die Remi. Julius Caesar trek na die noorde en onderdruk die Bellovaci.
* In die suidweste van Gallië heers nog onrus. Die *oppidum* van Uxellodunum word ingeneem. Caesar sny hulle water af en die fort kom tot 'n val.
* Bibulus volg Cassius Longinus in Sirië op. Hy veroorsaak onenigheid onder die Partiërs en verdryf hulle.

### China 
* Die Han van China sluit vrede met die Xiong-nu.
## Sterftes 
*Ptolemeus XII neos Dionysos Auletes, farao van Egipte
* Poseidonios - (geraamde datum)

## Verwysings
Bhimrao Ramji Ambedkar

duimnael|links|Babasaheb word as bodhisatva vereer
**Bhimrao Ramji Ambedkar** (Marathi: भीमराव रामजी आंबेडकर [bʱiːmraːw raːmdʑiː aːmbeːɽkər]; 14 April 1891 – 6 Desember 1956), algemeen bekend onder die naam **Babasaheb Ambedkar**, was 'n Indiese regsgeleerde, ekonoom, politikus en gelykheidsvegter wat aksie teen die diskriminasie en ongelyke behandeling van die Onaanraakbare (Dalite) geneem het. Sy bekering tot Boeddhisme in 1935 het tot die stigting van die Boeddhistiese Dalitbeweging gelei. Verder het hy 'n rol in die stryd vir vroueregte en die arbeidersbeweging gespeel. Hy was die eerste minister van justisie in die onafhanklike Indië en hy word herken as die mees vooraanstaande vormer van die Grondwet van Indië.

## Verwysings 
## Eksterne skakels
Krewel-skad

Die **krewel-skad** (*Alepes djedaba*) is 'n vis wat voorkom in die Indiese- Stille Oseaan gebied, die Rooisee en langs die ooskus van Afrika suidwaarts tot by KwaZulu-Natal. In Engels staan die vis as die *Shrimp scad* bekend.

## Identifikasie 
Die vis word tot 34&nbsp;cm lank en bly klein met 'n spoelvormige lyf. Die vis is silwer oor die hele lyf, tog lyk dit grys-groen van bo af en witterig van onder af. Daar is 'n swart vlek op die boonste kieue deksel. Die stertvin is geel terwyl die pektorale vinne lank en sekelvormig is. 

Hierdie vis is 'n roofvis wat in groot skole saam jag en 'n verskeidenheid vis en skaaldiere vreet. Hulle kom naby kusriwwe voor, soms ook by rotspunte en skeepswrakke in water wat 2 tot 50m diep is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* *Alepes djedaba* by FishBase.
Velskoenblaar

Die **velskoenblaar** of **bobbejaanoor** (*Haemanthus sanguineus*) is 'n Suid-Afrikaanse bolplant wat endemies in die fynbos van die Wes-Kaap en Oos-Kaap voorkom. Die SANBI-rooilys beskryf dit as 'n *veilige* (LC) en stabiele spesie.

Die plant is dormant in die somer en kan nie gesien word nie. In die herfs verrys 'n treffende bloedrooi blom vanuit die grond. Dit bestaan uit 'n bloedrooi stam wat 'n massa van klein rooierige en geel blommetjies dra.

Die plant produseer twee ronde leeragtige blare in die herfs en winter. Hierdie blare lê plat op die grond en het tipies 'n rand van rooi haartjies. Die blare is diep groen aan die bokant, maar het pienk en rooi kolle aan die onderkant.

## Fotogalery 

Haemanthus sanguineus flower Blaauwberg CapeTown 1.JPG|Bloeiwyse
Haemanthus sanguineus leaves Cape SouthAfrica.JPG|Plat, ronde blare
Haemanthus sanguineus - Cape Flats vegetation SA1.jpg
Haemanthus sanguineus - Cape Flats vegetation SA2.jpg

## Verwysings 
## Eksterne skakels 
*
Bobbejaanoor

**Bobbejaanoor** kan verwys na verskeie spesies:

* *Eriospermum capense*
* *Eriospermum roseum*
* *Haemanthus carneus*
* *Haemanthus sanguineus*
Chetan Bhagat

**Chetan Bhagat** (gebore 22 April 1974 in Nieu-Delhi) is 'n Indiese skrywer.

## Lewe 
Bhagat het in Delhi grootgeword. Hy het aan The Army Public School gestudeer en in 1995 verwerf hy sy diploma aan die Indian Institute of Technology in New Delhi. In 1997 het hy 'n MBA aan IIM Ahmedabad verwerf. Daarbenewens werk hy in Hong Kong vir Amerikaanse maatskappye.

## Toekennings 
* *Society Young Achievers Award for Literature*

## Werke 
* *Five Point Someone.* Rupa & Co., Neu-Delhi 2004, 
* *One Night @ The Call Center.* (2005), 
* *Three Mistakes of my life.*(2007) 
* *Two States.*(2009), 
* *Revolution 2020.*(2011), 
* "What Young India Wants."(2012), 

## Eksterne skakels 
*  Amptelike webwerf
*
Wayback Machine

Die **Wayback Machine** is 'n digitale argief van die Wêreldwye Web en ander inligting op die Internet. Die diens stel mense in staat om webblaaie te argiveer en geargiveerde bladsye oor tyd op te roep. Dit is veral handig om bladsye wat nie meer bestaan nie, op te soek.

Die argief word deur *Internet Archive* ('n nie-winsgewende organisasie wat in San Francisco in die VSA gesetel is) bestuur. Dit is deur Brewster Kahle en Bruce Gilliat begin, en word met behulp van *Alexa Internet* instand gehou. Hulle visie is om die hele Internet te argiveer.

Die organisasie argiveer bladsye sedert 1996 op hulle Linux-bedieners. Hulle besoek geargiveerde bladsye elke paar weke of maande en skep 'n nuwe weergawe as die inhoud daarvan verander het. Gebruikers word ook toegelaat om skakels vir aktivering in te voer. Die oogmerk is om inligting, wat andersins verlore kan gaan wanneer 'n webwerf verander of gesluit word, vas te vang.

## Gebruik 
Wys 'n kalender wat die weergawes van 'n geargiveerde bladsy wys:
* https://web.archive.org/web/*/http://af.wikipedia.org/

Sien hoe 'n bladsy in die verlede (in die geval, die Afrikaanse Wikipedia op 29 Januarie 2004) gelyk het:
* https://web.archive.org/web/20040129010037/http://af.wikipedia.org/

Om 'n URL te argiveer:
* https://web.archive.org/save/http://af.wikipedia.org/

## Verwysings 
## Eksterne skakels 
* Amptelike webtuiste
* Bibliotheca Alexandrina se gedupliseerde weergawe van die Wayback Machine
Chalicothere

**Chalicotheriidae** is 'n uitgestorwe familie van soogdiere wat in die Mioseen-tydperk geleef het. Daar is nie baie fossiele gevind nie, desondanks word aangeneem dat die familie vir ongeveer 50 miljoen jaar suksesvol was.

Die lede van die familie was onewehoewige diere met 'n perdagtige kop, lang voorpote, kort agterpote en 'n skuins aflopende rug. Aan die einde van al vier pote was 'n klouagtige voet wat uit keratien bestaan het. As gevolg van hierdie kloue kon die diere nie hardloop nie.

Uit die tande kan afgelei word dat die diere in bosse en woude geleef het en die blare van bome en struike gevreet het. Hulle kon hulleself moontlik op hul agterpote oplig.

Fossiele is in Eurasië, Afrika en Noord-Amerika gevind. Die onderkaak van 'n Chalicotheriidae is onder andere in Cornelia ontdek.

## Indeling 
duimnael|Voorstelling van 'n Chalicothere

* *Borisslakia*, † Butler 1965
* *Chalicotherium*, † Kaup 1833
* *Chemositia*, † Pickford 1979
* *Eomoropus*, † Osborn 1913
* *Limognitherium*, † Filhol 1880
* *Litolophus*, † Radinsky 1964
Subfamilie Macrotheriinae, † Holland & Peterson 1914
* *Circotherium*, † Holland & Peterson 1914
* *Moropus*, † Marsh 1877
* *Nestoritherium*, † Kaup 1859
* *Olsenia*, † Matthew & Granger 1925
Subfamilie Schizotheriinae, † Holland & Peterson 1914
* *Ancylotherium*, † Gaudry 1863
* *Metaschizotherium*, † von Koenigswald 1932
* *Phyllotillon*, † Pilgrim 1910
* *Schizotherium*, † Gervais 1879
* *Tylocephalonyx*, † Coombs 1979

## Verwysings
Gene Hackman

**Eugene Allen "Gene" Hackman** (30 Januarie 1930 – 18 Februarie 2025) was ’n Amerikaanse akteur en romanskrywer wie se toneelspelloopbaan oor vyf dekades gestrek het.

## Loopbaan 
duimnael|180px|links|Hackman in 1972.

### As akteur 
Hackman het verskeie klein rolle gespeel, soos in die televisiereeks Route 66 (1963), en in Off-Broadway-toneelstukke. Sy eerste rolprentrol was in *Lilith* (1964, met Warren Beatty in die hoofrol). Hy het in 1967 algemeen bekend geraak vir sy spel as Buck Barrow in *Bonnie and Clyde*, waarvoor hy die eerste keer vir ’n Oscar benoem is. Ná ’n paar TV-rolle was hy in 1969 te sien in *Downhill Racer* en *Marooned*. 

Sy bekendste prente daarna sluit in *The French Connection* (1971), *French Connection II* (1975), *The Poseidon Adventure* (1972), *The Conversation* (1974), *Superman* (1978), waarin hy Lex Luthor gespeel het, *Hoosiers* (1986), *Mississippi Burning* (1988), *Unforgiven* (1992), *The Firm* (1993), *Crimson Tide* (1995), *Get Shorty* (1995), *The Birdcage* (1996), *Enemy of the State* (1998), *Behind Enemy Lines* (2001) en *The Royal Tenenbaums* (2001).

Gedurende sy loopbaan is Hackman vyf keer vir ’n Oscar benoem, waarvan hy twee gewen het: vir beste akteur vir *The French Connection* en beste manlike byspeler vir *Unforgiven*. Hy het ook drie Golden Globes en twee Baftas ingepalm. 

### Aftrede 
Op 7 Julie 2004 het Hackman ’n seldsame onderhoud met Larry King gehad waarin hy gesê het hy het geen verdere rolprentprojekte in die vooruitsig nie en dat hy dink sy toneelloopbaan is verby. In 2008 het hy bevestig dat hy uit die rolprentbedryf getree het. 

### As romanskrywer 
Hackman het saam met die ondersese argeoloog Daniel Lenihan drie historiese fiksieromans geskryf: *Wake of the Perdido Star* (1999), *Justice for None* (2004) en *Escape from Andersonville* (2008). Die eerste boek wat hy alleen geskryf het, ’n storie van liefde en wraak wat in die Ou Weste afspeel, *Payback at Morning Peak*, is in 2011 uitgereik. ’n Polisieriller, *Pursuit*, het in 2013 gevolg.

## Verwysings 
## Eksterne skakels 
* 
* 
* 
*15px Hierdie artikel is vertaal uit die Engelse Wikipedia
Sigourney Weaver

**Sigourney Weaver** (gebore as **Susan Alexandra Weaver**; 8 Oktober 1949) is ’n Amerikaanse aktrise en rolprentvervaardiger.

## Loopbaan 
duimnael|links|160px|Weaver in 1989 by die Oscars.

Ná haar debuut in ’n klein rol in *Annie Hall* (1977) het sy gou bekend geraak vir haar eerste hoofrol in 1979 as Ellen Ripley in *Alien*. Sy het dié rol weer in drie opvolgprente gespeel: *Aliens* (1986), waarvoor sy vir ’n Oscar vir beste aktrise benoem is, *Alien 3* (1992) en *Alien: Resurrection* (1997). Sy is ook bekend vir haar rolle in die lokettreffers *Ghostbusters* (1984), *Ghostbusters II* (1989) en *Avatar* (2009). 

Weaver is in 1980 vir ’n Drama Desk-prys benoem vir die Off-Broadway-toneelstuk *Das Lusitania Songspiel*, en het in 1984 ’n Tony-benoeming gekry vir die Broadway-stuk *Hurlyburly*. Sy is al sewe keer vir ’n Golden Globe benoem, waarvan sy twee gewen het: vir *Gorillas in the Mist* en *Working Girl*. Sy was die eerste persoon wat in dieselfde jaar twee Golden Globes vir toneelspel gewen het. Sy het ook Oscar-benoemings vir albei rolle gekry. 

Vir haar rol in die 1997-prent *The Ice Storm* het sy die Bafta vir beste vroulike byspeler gewen. Sy is ook vir drie Emmys benoem en het twee Saturn-pryse gewen.

Weaver is bekend vir haar talle rolle in wetenskapsfiksieprente, ook soms klein rolle in suksesvolle flieks soos *Futurama* (2002), *WALL-E* (2008), *Paul* (2011) en *The Cabin in the Woods* (2012). Haar ander prente sluit in *The Year of Living Dangerously* (1983), *Dave* (1993), *Death and the Maiden* (1994), *Copycat* (1995), *A Map of the World* (1999), *Galaxy Quest* (1999) en *Prayers for Bobby* (2009).

## Verwysings 
## Eksterne skakels 
* 
* 
* Sigourney Weaver by Emmys.com
* BBC-nuusartikel oor Sigourney Weaver
* ’n Daily Telegraph-onderhoud met Weaver
* 
*15px Hierdie artikel is vertaal uit die Engelse Wikipedia
Gevlekte valkvis

Die **Gevlekte valkvis** (*Cirrhitichthys aprinus*) is 'n vis wat voorkom in die Indiese- en Stille Oseaan gebied, die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Paletail hawkfish*.

## Identifikasie 
Die vis word tot 10 cm lank en sy lyf is wit met onreëlmatige klein tot groot, rooi tot bruin vlekke op. Die vlekke strek oor die hele lyf, tot by die dorsale vin. Die dorsale vin het 'n wit rand met donker kolle op die kieue deksel en die stertvin het geen kolle op nie.

Hulle leef in aflandige koraal- en rotsriwwe in water wat 15 tot 50 m diep is. Die vis is 'n alleenloper maar kom ook soms in klein groepies bo koraal koppe of rots voor. Hulle vreet klein vissies en ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* *Cirrhitichthys aprinus* by Fishbase.
Anne Bancroft

**Anne Bancroft** (gebore as **Anna Maria Louisa Italiano**; 17 September 1931 – 6 Junie 2005) was ’n Amerikaanse aktrise. Sy is gerespekteer vir haar kragtige en veelsydige werk in rolprente en op die verhoog en televisie. Sy het ’n Oscar, drie Baftas, twee Golden Globes, twee Tonys en twee Emmys gewen, asook ander pryse en benoemings.

## Loopbaan 
duimnael|links|180px|Bancroft en Patty Duke in 1960 in die verhoogweergawe van *The Miracle Worker*.

Nadat sy onder die naam **Anne Marno** in ’n paar televisiedramas verskyn het, is sy aangesê om haar van te verander vir haar rolprentdebuut in 1952 in ''Don't Bother to Knock''. Ná dié rol en ’n rits byspelerrolle in die 1950's het sy ’n Oscar vir beste aktrise gewen vir haar hoofrol in *The Miracle Worker* (1962) as Helen Keller se onderwyseres. Sy het die rol ook in die teaterweergawe vertolk en daarvoor ’n Tony gewen. 

In 1965 was sy ’n Middeleeuse non wat ’n obsessie met ’n priester gehad het in die toneelstuk *The Devils*. Sy was waarskynlik die beste bekend vir haar rol as die verleidster mev. Robinson in *The Graduate* (1967), en het later gesê dit het haar ander werk oorskadu.

In 1977 was sy ’n balletdanser in *The Turning Point*, in 1985 ’n moederowerste in *Agnes of God* en in 1987 saam met Anthony Hopkins in *84 Charing Cross Road*. Sy het in verskeie prente verskyn wat deur haar tweede man, die komediant Mel Brooks, vervaardig en geregisseer is soos die bekroonde drama *The Elephant Man* en die komedies *To Be or Not to Be* en *Dracula: Dead and Loving It*.

In die 1990's het sy weer byspelerrole in flieks gespeel, maar steeds hoofrolle in televisieprente vertolk. Sy is benoem vir ’n Emmy en Screen Actors Guild Award vir *The Roman Spring of Mrs. Stone* (2003) en weer vir ’n Emmy vir *Haven* (2001).

Bancroft is in 2005 op 73-jarige ouderdom aan kanker oorlede.

## Verwysings 
## Eksterne skakels 
* 
* 
* 
*15px Hierdie artikel is vertaal uit die Engelse Wikipedia
Kopte

: *Hierdie artikel handel oor die etniese groep. Vir die taal, sien Kopties.*

Die **Kopte** (Kopties: ⲚⲓⲢⲉⲙ̀ⲛⲭⲏⲙⲓ ̀ⲛ̀Ⲭⲣⲏⲥⲧⲓ̀ⲁⲛⲟⲥ) is 'n etnies-godsdienstige groep inheems aan beide Noord-Afrika en die Midde-Ooste, hoofsaaklik in Egipte, waar hulle die grootste Christelike minderheid en 10% van dié land se bevolking vorm. Daarbenewens vorm Kopte die grootste Christelike minderheid in beide Soedan (1%) en Libië (1%).

 
duimnael|links|Die Koptiese kruis
Die naam van die Kopte is afgelei van die Griekse naam vir Egiptenaars (Αἰγύπτιος *Aigýptios*) en verwys veral ná aanhangers van die Kopties-Ortodokse Kerk. In die Romeinse, Bisantynse en die vroeë Islamitiese tydperk in Egipte is die term apart van godsdienstelike betekenisse gebruik en het ná die bevolking van beide Alexandrië en Egipte verwys.

Die taal van die Kopte, Kopties, het in die 3de eeu n.C. uit Egipties ontstaan en het as gevolg van die toenemende gebruik van Arabies byna uitgesterf. Tans word Kopties hoofsaaklik as liturgiese taal gebruik en is in proses van herlewing. In Egipte, Soedan en Libië praat Kopte in hul alledaagse lewe veral Arabies en in die diaspora Engels en ander tale.

As gevolg van spanninge met die Islamitiese meerderheid en Egipte se ekonomiese afswaai het tussen 1 en 2 miljoen Kopte in lande soos Australië, Kanada, Nieu-Seeland, die Verenigde Koninkryk, die Verenigde State asook in verskeie lande van Afrika, Asië en Europa gevestig. In Suid-Afrika het sowat 15&nbsp;000 Kopte gevestig, veral in groot stede soos Johannesburg, Durban, Kaapstad en Pretoria.

## Verwysings 
## Eksterne skakels 
*
Tom Berenger

**Tom Berenger** (gebore as **Thomas Michael Moore**; 31 Mei 1949) is ’n Amerikaanse akteur van televisie en rolprente. Hy is in 1986 vir ’n Oscar vir beste manlike byspeler benoem vir *Platoon* (1986).

## Loopbaan 
Berenger het joernalistiek aan die Universiteit van Missouri studeer, maar ná sy studie besluit om toneel te speel. Hy moes sy van verander omdat daar reeds ’n akteur met die naam Tom Moore was. Berenger het in 1988 die Tom Berenger-beursfonds vir toneelspel gestig om studente te beloën wat in toneelspel uitblink.

Hy het in die 1970's in streeksteaters gewerk voordat hy New York toe verhuis het. Sy eerste TV-rolle was in sepies, soos die hoofrol van Tim Siegel in *One Life to Live*. Sy rolprentdebuut was die hoofrol in die onafhanklike prent *Rush It* (1976). ’n Klein rol het gevolg in *Looking for Mr. Goodbar*, en daarna was hy in *In Praise of Older Women* (1978). In 1979 was hy Butch Cassidy in *Butch and Sundance: The Early Days*, ’n rol wat hy gekry het omdat hy effens na Paul Newman lyk wat die rol in 1969 in *Butch Cassidy and the Sundance Kid* vertolk het.

In die 1980's het Berenger in groter prente begin speel, soos *The Big Chill* (1983), *Platoon* (1986), *Someone to Watch Over Me* (1987) en *Major League* (1989). In 1986 het hy ’n Oscar-benoeming gekry vir sy uitbeelding van stafsersant Barnes in *Platoon* (hy het ’n Golden Globe vir beste manlike byspeler daarvoor gewen). In 1993 was hy in *Sniper* (en drie van die vier opvolgprente). Ander noemenswaardige flieks uit dié tydperk sluit in *Born on the Fourth of July* (1989), *Shattered* (1991), *Sliver* en *Gettysburg* (1993) en *Chasers* (1994).

Hy was later hoofsaaklik in byspelerrolle in prente en op TV te sien, soos in die laaste seisoen van die gewilde reeks *Cheers*, waarvoor hy vir ’n Emmy benoem is. Hy het ook die 1997-minireeks *Rough Riders* vervaardig.

In 2010 was hy te sien in die wetenskapsfiksieriller *Inception* saam met Leonardo DiCaprio en Cillian Murphy. Dit was ’n sukses en Berenger se eerste rol in ’n hoofstroomfliek sedert *Training Day* in 2001. In 2012 was hy in die TV-minireeks *Hatfields & McCoys* as Jim Vance. Hy het ’n Emmy vir beste byspeler gewen vir sy spel.

## Verwysings 
## Eksterne skakels 
* Tom Berenger Online
* 
* Tom Berenger by Celebrity Detective
* 
* 15px Hierdie artikel is vertaal uit die Engelse Wikipedia
Liposoom

'n **Liposoom** is 'n sferiese vesikel met ten minste een lipied dubbellaag. Liposome word deur navorsers gebruik om geneesmiddel te administreer omdat dit langer in die bloedstroom duur. 'n Liposoom kan gebruik word as 'n dwelmafleweringsmiddel vir toediening van voedingstowwe en farmaseutiese middels, soos lipied-nanodeeltjies in mRNS-entstowwe, en DNS-entstowwe. Liposome kan voorberei word deur biologiese vliese te ontwrig, soos bv. deur die gebruik van klankenergie om deeltjies te roer.

Liposome bestaan ​​meestal uit fosfolipiede, veral fosfatidielcholien, maar kan ook ander lipiede insluit, soos fosfatidieletanolamien van 'n eier, solank dit versoenbaar is met die lipied-tweelaagstruktuur. 'n Liposoomontwerp kan oppervlakligande gebruik om aan ongesonde weefsel vas te heg.

## Verwysings
Michael Douglas

**Michael Kirk Douglas** (gebore 25 September 1944) is ’n Amerikaanse akteur en rolprentvervaardiger. Hy het aan uiteenlopende prente gewerk wat beide onafhanklike flieks en lokettreffers insluit, en het verskeie pryse gewen en erepryse gekry, onder meer die Golden Globes se Cecil B. DeMille-prys vir sy lewenslange bydrae tot die vermaakbedryf.

## Loopbaan 
[duimnael|links|180px|Douglas in 1969 saam met [Tisha Sterling in die CBS Playhouse-produksie *The Experiment*, sy eerste TV-rol.]]

Douglas is die oudste seun van die akteur Kirk Douglas. Hy het op die verhoog en televisie en in rolprente gewerk. Hy het bekend geraak vir sy rol in die TV-reeks *The Streets of San Francisco*, waarvoor hy drie jaar agtereenvolgens vir ’n Emmy benoem is. In 1975 het hy ''One Flew Over the Cuckoo's Nest* vervaardig nadat hy die rolprentregte by sy pa gekry het. Die prent is wyd geloof en was gewild onder die publiek – dit het die Oscar vir beste prent gewen. 

Nadat Douglas in 1976 by *The Streets of San Francisco* weg is, het hy nog prente vervaardig, soos *The China Syndrome* (1979) en *Romancing the Stone* (1984); vir laasgenoemde, waarin hy ook gespeel het, het hy die Golden Globe vir beste musiekprent of komedie gewen. Nadat hy weer sy rol in *Romancing the Stone* as Jack Colton in die 1985-opvolgprent, *The Jewel of the Nile*, gespeel het (wat hy ook vervaardig het) en in die musiekprent *A Chorus Line* (1985) en die sielkundige riller *Fatal Attraction* (1987) verskyn het, het hy lof ontvang vir sy ikoniese uitbeelding van die amorele Gordon Gekko in die drama *Wall Street*, waarvoor hy die Oscar vir beste akteur gewen het. Hy het dié rol weer vertolk in die opvolg, *Wall Street: Money Never Sleeps* (2010).

Ander noemenswaardige flieks sluit in *Black Rain* (1989), *The War of the Roses* (1989), *Basic Instinct* (1992), *The American President* (1995), *The Game* (1997), *Traffic* en *Wonder Boys* (2000), *Solitary Man* (2009) en *Ant-Man* (2015). In die biografiese TV-prent van 2013 *Behind the Candelabra'' het hy die rol van Liberace vertolk en groot lof en verskeie pryse daarvoor gekry, insluitende ’n Golden Globe, Emmy en Screen Actors Guild Award. 

## Verwysings 
## Eksterne skakels 
* 
* 
* 
* 
* Michael Douglas by NYTimes.com
*15px Hierdie artikel is vertaal uit die Engelse Wikipedia
Marlee Matlin

**Marlee Beth Matlin** (gebore op 24 Augustus 1965) is ’n Amerikaanse aktrise. Sy het die Oscar vir beste aktrise in 1986 gewen vir haar spel in *Children of a Lesser God* – sy is beide die enigste dowe akteur wat dit nog reggekry het, asook die jongste tot dusver (sy was 21 jaar oud).

## Loopbaan 
Matlin is doof vandat sy 18 maande oud was, en is lid van die Amerikaanse Vereniging vir die Dowes. Sy het haar verhoogdebuut op sewe jaar gemaak, as Dorothy in die Internasionale Sentrum vir Doofheid en die Kunste se opvoering van *The Wizard of Oz*, en het deur haar kinderjare saam met die sentrum se kindergroep opgetree. Dit is in een van dié opvoerings waar sy deur Henry Winkler ontdek is, en dit het gelei tot haar eerste rolprentrol in *Children of a Lesser God*. 

Sy het daarna drie benoemings vir ’n Golden Globe gekry, waarvan sy een gewen het, en vier vir ’n Emmy. Sy het in 2009 ’n ster op die Hollywood Walk of Fame gekry.

## Verwysings 
## Eksterne skakels 
* Amptelike webtuiste: www.marleematlinsite.com 
* 
* 
*15px Hierdie artikel is vertaal uit die Engelse Wikipedia
Harrison Ford

**Harrison Ford** (gebore op 13 Julie 1942) is ’n Amerikaanse akteur en rolprentvervaardiger. Hy is veral bekend vir sy rolle as Han Solo in die oorspronklike *Star Wars*-ruimtetrilogie en die titelkarakter van die *Indiana Jones*-franchise.

## Loopbaan 
duimnael|links|170px|Ford en Chandran Rutnam op die *Indiana Jones*-stel, 1983.
[duimnael|links|210px|Ford en sy derde vrou, [Calista Flockhart, in 2009.]]

Ford het van die middel 1960's tot die middel 1970's ’n taamlik onsuksesvolle loopbaan in rolprente en op televisie gehad, met klein rolle waarin hy dikwels nie gepraat het nie. Die rolverdelingsdirekteur Fred Roos het vir hom ’n oudisie met George Lucas gereël vir die rol van Bob Falfa in *American Graffiti* (1973), wat hy gekry het. Nadat die regisseur Francis Ford Coppola se prent *The Godfather* ’n sukses was, het hy Ford klein rolle in *The Conversation* (1974) en *Apocalypse Now* (1979) gegee.

Ford se werk vir Lucas in *American Graffiti* het in 1977 eindelik gelei tot sy eerste groot rol, dié van Han Solo in *Star Wars* en hy het internasionaal roem behaal. In *Raiders of the Lost Ark* (1981, ’n spanpoging van George Lucas en Steven Spielberg), het Ford homself as suksesvolle akteur bewys.

Ford is ook bekend vir sy rolle as Rick Deckardin in die neo-noir-wetenskapsfiksieprent *Blade Runner* (1982), John Book in die 1985-riller *Witness* en Jack Ryan in die aksieprente *Patriot Games* (1992) en *Clear and Present Danger* (1994). In 2015 het hy weer die rol van Han Solo vertolk in *Star Wars: The Force Awakens*.

In sy loopbaan van ses dekades was hy ook te sien in die regsdrama *Presumed Innocent* (1990), die aksieprent *The Fugitive* (1993), die politieke aksieriller *Air Force One* (1997) en die sielkundige riller *What Lies Beneath* (2000). Ford is die akteur wat die meeste geld by die loket laat inrol het: internasionaal meer as $6&nbsp;miljard. As inflasie in ag geneem word, het hy in vyf van die top-30-prente in Amerika gespeel, meer as enige ander akteur/aktrise. 

Ford is getroud met die aktrise Calista Flockhart, wat die titelrol gespeel het in die gewilde TV-komediedramareeks *Ally McBeal*.

## Verwysings 
## Eksterne skakels 
* 
* 
* 
*15px Hierdie artikel is vertaal uit die Engelse Wikipedia

**Onderhoude**
* 
* 
* 
* 
* 
*
Harar

**Harar** (Ge'ez: ሐረር) (oftewel Harar Jurol) is 'n stad in Ethiopië en die hoofstad en enigste stad van die stadstreek Harari. In 2012 het Harar 'n bevolking van 151&nbsp;977 gehad, van wie die meeste Moslems was.

Die stad het 99 moskee, een vir elk van die 99 Skone Name van God. Daarom word Harar deur veral Afrika-Moslems as die vierde heiligste stad in die Soennitiese Islam naas Mekka, Medina en Jerusalem beskou. Binne die ou ommuurde stad woon veral die plaaslike Harari en buite die mure die Oromo en Amhare. Unesco het die geskiedkundige middestad in 2006 tot wêrelderfenisgebied verklaar. Dié gebied beslaan sowat 48 hektaar.

## Galery 

Lêer:Munisipale kantoor, Harar.JPG|Die stadsraad se kantoor.
Lêer:Uitsig op Harar.JPG|'n Tipiese woonbuurt in Harar.
Lêer:Katolieke kerk, Harar.JPG|'n Katolieke kerk in Harar.
Lêer:Arthur Rimbaud-huis, Harar.JPG|Die Arthur Rimbaud-huis, so genoem na die Franse digter wat 'n tyd lank in 'n kamer in die huis loseer het.
Lêer:Vroue dra hout in Harar, Ethiopië.jpg|Vroue dra vuurmaakhout aan.
Lêer:Kleremakers, Harar.JPG|Kleremakers aan die werk.
Lêer:Harar-speserymark.JPG|'n Stalletjie in Harar se speserymark.
Lêer:Hiënas word gevoer, Harar.JPG|Die gereelde voer van hiënas saans in Harar is 'n gewilde toeristeaantreklikheid.

## Eksterne skakels 
*   Amptelike UNESCO bladsy